# - Tájékoztató -

# Nagycsaládosok tankönyv támogatásaként megállapítható rendkívüli települési támogatás

Tanévenként egyszer tankönyvtámogatás állapítható meg annak a fiatal felnőtt kérelmezőnek, aki nagycsaládban él és **felsőoktatás keretében első diplomája megszerzése érdekében nappali tagozaton** tanulmányokat folytat. Bővebb információ a tájékoztatóban található.

#### **Jogosultak köre**

Támogatás Budapest Főváros XVI. kerületében (továbbiakban: Kerület) bejelentett lakóhellyel rendelkező és életvitelszerűen is a Kerületben lakó fiatal felnőtt számára állapítható meg, aki egyben a Gyvt. 4. §-ának személyi hatálya alatt áll.

A lakcím megállapítása szempontjából a személyiadat- és lakcímnyilvántartás adatai irányadóak.

#### **Mit kell tennie**

A nyomtatványt értelemszerűen és a hivatalos iratoknak megfelelően kell kitölteni és papír alapon vagy elektronikusan az eljáró hatósághoz el kell juttatni a szükséges dokumentumok másolatával együtt. Az e-mail cím és a telefonszám megadása a kapcsolattartást segíti.

Életvitelszerű (levelezési) címet akkor kell megadni, ha az eltér a lakcímtől vagy a lakcímnyilvántartásban lakóhely és tartózkodási hely egyaránt szerepel bejelentve.

Amennyiben megad bankszámlaszámot, megállapítás esetén a támogatás kifizetése utalással nem pedig postai úton történik.

#### **Határidők**

A kérelem benyújtásának határideje: folyamatos.

Az elbírálás amennyiben minden szükséges irat, adat rendelkezésre áll: 8 nap.

Teljes eljárásban, amennyiben pl. hiánypótlás szükséges: maximum 60 nap.

#### **Benyújtandó dokumentumok**

* a kérelmező érvényes diákigazolványának másolata(mindkét oldal)
* igazolás a kérelemben feltüntetett további legalább 2 testvér vonatkozásában:
* a folyósított családi pótlék összegének igazolása postai szelvénnyel vagy bankszámla kivonattal, amely legalább három gyermek után, illetve legalább három gyermek figyelembevételével történik

ÉS/VAGY

* **A 16. életévét betöltött tanuló esetében az azt követő tanévtől, amelyben 16. életévét betöltötte, nappali munkarendet igazoló érvényes diákigazolvány másolata** (mindkét oldal)**.** Adiákigazolványtaz OKTIG rendszerből kiállított QR kódos igazolás vagy a felsőoktatási intézmény által kiadott, a  diákigazolványra való jogosultságról szóló igazolás helyettesítheti.

**A tanköteles korú tanulók diákigazolványa érvényesítő matrica nélkül is érvényes azon tanévet követő október 31. napjáig, amely tanévben a tanuló a 16. életévét betölti. A** **diákigazolvány érvényesítés határideje (**362/2011. (XII. 30.) sz. Korm. rend. 36. § (1) bek alapján.) **köznevelésben,** illetve a szakképzésben kiadható diákigazolvány esetében **október 31.** napja, **felsőoktatásban** **az I. félévre** vonatkozóan **október 31.** napja, **a II. félévre** vonatkozóan **március 31**. napja.

#### **Fizetési kötelezettség**

A szociális igazgatási eljárás és az azzal összefüggésben indult közigazgatási per költség- és illetékmentes.

#### **Eljáró szerv**

Budapest XVI. kerületi Polgármesteri Hivatal [**Szociális és Szociális Intézményi Iroda**](http://www.bp16.hu/szervezeti-felepites/szocialis-iroda) **(1163 Budapest, Havashalom u 43., Tel.: +36 1 40 11 400; szocialisiroda@bp16.hu).**

Az eljárás során a döntést megelőzően sor kerülhet:

* az illetékesség vizsgálatára, továbbá
* hiánypótlásra való felszólításra, és
* környezettanulmány készítésére

#### **Felettes szerv/jogorvoslat**

A döntés ellen a közléstől számított 15 napon belül a Budapest Főváros XVI. kerületi Önkormányzat Képviselő-testületéhez címzett, de az eljáró hatóságnál benyújtandó fellebbezésre van lehetőség.

#### **Egyéb információk**

A támogatás összege a szociális vetítési alap 70%-a (19 950 Ft.).

Ha a hallgatói jogviszony fennállása tekintetében a bíróság vagy közigazgatási hatóság eljárásában kétség merül fel, a bíróság vagy a hatóság megkeresheti a hallgatói jogviszony igazolása céljából az oktatási hivatalt.

#### **Vonatkozó jogszabályok**

* A szociális igazgatásról és szociális ellátásokról szóló 1993. évi III. törvény,
* Az általános közigazgatási rendtartásról 2016. évi CL. törvény,
* A nemzeti felsőoktatásról szóló 2011. évi CCIV. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet,
* Budapest Főváros XVI. kerületi Önkormányzat Képviselő-testületének 1/2015. (II. 23.) önkormányzati rendelete a szociális és gyermekvédelmi települési támogatásokról

#### **Fogalmak**

**Nagycsalád:** Ahol a családi pótlékot legalább három gyermek után, illetve legalább három gyermek figyelembevételével kapják, **vagy** ahol legalább három, huszonöt évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató gyermeket nevelnek.

**Fiatal felnőtt**: Az a nagykorú személy, aki a 25. életévét nem töltötte be.